1976L0759 — SK — 01.01.2007 — 008.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B SMERNICA RADY z 27. júla 1976 o aproximácii právnych predpisov členských štátov o smerových svetlách motorových vozidiel a ich prípojných vozidiel (76/759/EHS) (Ú. v. ES L 262, 27.9.1976, p.71)

Zmenené a doplnené:





Zmenené a doplnené:









▼B

SMERNICA RADY

z 27. júla 1976

o aproximácii právnych predpisov členských štátov o smerových svetlách motorových vozidiel a ich prípojných vozidiel

(76/759/EHS)







RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 100, so zreteľom na návrh Komisie, so zreteľom na stanovisko Zhromaždenia ( 1 ), so zreteľom na stanovisko Hospodárskeho a sociálneho výboru ( 2 ), keďže technické požiadavky, ktoré musia motorové vozidlá spĺňať na základe vnútroštátnych právnych predpisov, sa týkajú medzi iným ich smerových svetiel; keďže sa tieto požiadavky líšia medzi jednotlivými členskými štátmi; keďže je nevyhnutné, aby všetky členské štáty prijali rovnaké požiadavky buď ako doplnok, alebo namiesto jestvujúcich pravidiel, najmä aby sa umožnil postup EHS typového schvaľovania každého typu vozidla, ktorý je predmetom smernice Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel ( 3 ); keďže v smernici 76/756/EHS ( 4 ) stanovila Rada spoločné požiadavky na montáž zariadenia na osvetlenie a svetelnú signalizáciu motorových a ich prípojných vozidiel; keďže harmonizovaný postup typového schválenia smerových svetiel umožní každému členskému štátu overiť splnenie jednotných požiadaviek na výrobu a testovanie a informovať ostatné členské štáty o svojich zisteniach tým, že im bude pre každý typ smerového svetla zasielať kópiu osvedčenia o typovom schválení komponentu; keďže umiestnenie EHS typovejznačky komponentu na všetky smerové svetlá vyrobené zhodne so schváleným typom odstraňuje potrebu technických kontrol týchto smerových svetiel v ostatných členských štátoch; keďže je žiaduce vziať do úvahy technické požiadavky prijaté Európskou hospodárskou komisiou v jej nariadení č. 6 („Jednotné ustanovenia pre homologizáciu smerových svetiel motorových vozidiel a ich prípojných vozidiel (s výnimkou motocyklov)“ ( 5 ), pripojenom k Dohode o prijatí jednotných podmienok pre homologáciu (overovanie zhodnosti) a o vzájomnom uznávaní homologácie výstroja a súčastí motorových vozidiel; keďže aproximácia vnútroštátnych právnych predpisov pre motorové vozidlá vyvolá vzájomné uznávanie testov vykonaných v jednotlivých členských štátoch na základe spoločných požiadaviek, PRIJALA TÚTO SMERNICU:







Článok 1

▼M3

1. Každému členskému štátu udelí ES schválenie typu konštrukčnej časti pre akýkoľvek typ smerového svetla, ktorý spĺňa požiadavky na konštrukciu a skúšanie, ktoré sú stanovené v príslušných prílohách.

▼B

2. Členský štát, ktorý udelil EHS schválenie, prijme nevyhnutné opatrenia potrebné k overeniu, že výrobné modely sú zhodné so schváleným typom, a pokiaľ je to nevyhnutné a potrebné, v spolupráci s príslušnými orgánmi ostatných členských štátov. Takéto overovanie sa obmedzí na náhodné kontroly.

Článok 2

▼M3

Členské štáty vydajú výrobcovi pre každý typ smerového svetla, ktorý schvália podľa článku 1, značku ES typového schválenia konštrukčnej časti podľa vzoru, ktorý je uvedený v dodatku 3 k prílohe I.

▼B

Členské štáty prijmú vhodné opatrenia k tomu, aby sa zabránilo používaniu značiek, ktoré by mohli zapríčiniť zámenu typovo schváleného smerového svetla podľa článku 1 s inými zariadeniami.

Článok 3

1. Žiadny členský štát nemôže z dôvodov konštrukcie alebo funkčného princípu smerových svetiel zakázať ich umiestnenie na trhu, ak sú vybavené EHS schvaľovacou značkou komponentu.

2. Členský štát však môže zakázať umiestnenie na trhu tým smerovým svetlám vybaveným EHS typovou značkou komponentu, ktoré sú sústavne nezhodné so schváleným typom.

Takýto štát ihneď informuje ostatné členské štáty o prijatých opatreniach s uvedením dôvodov svojho rozhodnutia.

▼M3

Článok 4

Príslušné orgány členských štátov sa prostredníctvom postupov, ktoré sú vymedzené v článku 4 ods. 6 smernice 70/156/EHS navzájom informujú o každom schválení typu, ktoré udelili, odmietli alebo odobrali v súlade s touto smernicou.

▼B

Článok 5

1. Ak zistí členský štát, ktorý udelil EHS typové schválenie komponentu, že viac smerových svetiel vybavených tou istou EHS schvaľovacou značkou nie je zhodných so schváleným typom, prijme nevyhnutné opatrenia k zabezpečeniu zhody výrobného modelu so schváleným typom. Príslušné orgány takéhoto štátu upozornia príslušné orgány ostatných členských štátov o prijatých opatreniach, ktoré by sa mohli pri trvalej nezhode rozšíriť na odobratie EHS typového schválenia komponentu. Ak sú príslušné orgány o takejto trvalej nezhode informované príslušnými orgánmi iného členského štátu, prijmú rovnaké opatrenia.

2. Príslušné orgány členských štátov sa v priebehu jedného mesiaca vzájomne informujú o každom odobratí EHS typového schválenia komponentu a o dôvodoch takéhoto opatrenia.

Článok 6

Rozhodnutie prijaté v súvislosti s vykonaním tejto smernice týkajúce sa odmietnutia alebo odobratia typového schválenia smerového svetla, alebo zákazu jeho umiestnenia na trh, alebo zákazu používania obsahuje podrobné dôvody, na ktorých sa zakladá. Takéto rozhodnutie musí byť oznámené príslušnej strane, ktorá má byť súčasne informovaná o jej prístupných opravných opatreniach podľa zákonov platných v členských štátoch a o lehotách prípustných pre takéto opravné opatrenia.

Článok 7

Žiadny členský štát nemôže z dôvodov týkajúcich sa jeho smerových svetiel odmietnuť udeliť vozidlu EHS typové schválenie alebo národné typové schválenie, ak sú jeho smerové svetlá vybavené značkou EHS typového schválenia komponentu a ak sú namontované podľa požiadaviek stanovených v smernici 76/756/EHS.

Článok 8

Žiadny členský štát nemôže z dôvodov týkajúcich sa jeho smerových svetiel odmietnuť alebo zakázať predaj, registráciu, uvedenie do prevádzky alebo používanie akéhokoľvek vozidla, ak sú jeho smerové svetlá vybavené značkou EHS typového schválenia komponentu a ak sú namontované podľa požiadaviek stanovených v smernici 76/756/EHS.

▼M3

Článok 9

Na účely tejto smernice „vozidlo“ znamená akékoľvek motorové vozidlo, ktoré je určené na prevádzku na pozemných komunikáciách, s karosériou alebo bez nej, ktoré má aspoň štyri kolesá a maximálnu konštrukčnú rýchlosť vyššiu ako 25 km/h, a jeho prípojné vozidlá, s výnimkou vozidiel, ktoré sa pohybujú na koľajniciach a poľnohospodárskych a lesníckych traktorov a všetkých pojazdných mechanizmov.

▼B

Článok 10

Úpravy potrebné na prispôsobenie požiadaviek príloh technickému pokroku sa musia prijať podľa postupu stanoveného v článku 13 smernice 70/156/EHS.

Článok 11

1. Členské štáty do 1. júla 1977 prijmú a zverejnia opatrenia nevyhnutné na prispôsobenie sa tejto smernici a budú o nich ihneď informovať Komisiu. Tieto opatrenia budú členské štáty uplatňovať najneskôr od 1. októbra 1977.

2. Po zverejnení tejto smernice členské štáty taktiež zabezpečia, aby bola Komisia včas informovaná tak, aby mohla predložiť svoje pripomienky k zákonom, iným právnym predpisom alebo správnym opatreniam navrhnutým členskými štátmi v oblasti, na ktorú sa vzťahuje táto smernica.

Článok 12

Táto smernica je adresovaná členským štátom.

▼M3









ZOZNAM PRÍLOH







PRÍLOHA I: Správne ustanovenia pre schvaľovanie typu Dodatok 1: Informačný dokument Dodatok 2: Osvedčenie o typovom schválení Dodatok 3: Vzory značky o ES typovom schválení konštrukčnej časti PRÍLOHA II: Technické požiadavky









PRÍLOHA I

SPRÁVNE USTANOVENIA PRE SCHVAĽOVANIE TYPU

1. ŽIADOSŤ O ES TYPOVÉ SCHVÁLENIE KONŠTRUKČNEJ ČASTI

1.1 Žiadosť o ES typové schválenie konštrukčnej časti podľa článku 3 ods. 4 smernice 70/156/EHS typu smerové ho svetla predloží výrobca.

1.2 Vzor informačného dokumentu je uvedený v dodatku 1.

1.3 Technickej skúšobni, ktorá je zodpovedná za uskutočnenie skúšok pre schválenie typu, sa musia predložiť: 1.3.1 Dve vzorky vybavené odporúčaným svietidlom alebo svietidlami; ak zariadenia nie sú totožné, ale sú symetrické a vhodné na montáž jedno na ľavú stranu a jedno na pravú stranu vozidla, môžu byť obidve dodané vzorky totožné a vhodné na montáž iba na pravú alebo iba na ľavú stranu vozidla; pre smerové svetlo kategórie 2b musia byť k žiadosti priložené aj dve vzorky konštrukčných častí tvoriacich systém, ktorý zabezpečuje dve úrovne intenzity svietivosti.

2. OZNAČENIE

2.1 Na zariadeniach, ktoré sú predložené na ES typové schválenie konštrukčnej časti musia byť tieto označenia: 2.1.1 obchodné meno alebo značka výrobcu; 2.1.2 v prípade svietidiel s vymeniteľnými zdrojmi svetla: typ (typy) predpísanej žiarovky; 2.1.3 v prípade svietidiel s nevymeniteľnými zdrojmi svetla: menovité napätie a príkon.

2.2 Tieto označenia musia byť zreteľne čitateľné a nezmazateľné a musia byť pripevnené na svietiacej ploche alebo na jednej zo svietiacich plôch zariadenia. Označenia musia byť z vonku viditeľné aj na zariadeniach namontovaných na vozidle.

2.3 Na každom zariadení musí byť dostatočný priestor pre značku typového schválenia konštrukčnej časti. Tento priestor musí byť vyznačený na výkresoch podľa dodatku 1.

3. UDELENIE ES TYPOVÉHO SCHVÁLENIA KONŠTRUKČNEJ ČASTI

3.1 Ak sú splnené základné požiadavky, udelí sa ES typové schválenie podľa článku 4 ods. 3, a prípadne podľa článku 4 ods. 4 smernice 70/156/EHS.

3.2 Vzor osvedčenia ES typového schválenia je uvedený v dodatku 2.

3.3 Každému typu smerového svetla, ktorý je schválený, sa pridelí číslo typového schválenia v súlade s prílohou VII k smernici 70/156/EHS. Ten istý členský štát nesmie prideliť rovnaké číslo inému typu smerového svetla.

3.4 Ak sa požaduje ES typové schválenie konštrukčnej časti pre typ osvetľovacieho a svetelno-signalizačného zariadenia, ktoré obsahuje smerové svetlo a iné svietidlá a svetlomety, môže sa udeliť jediné číslo ES typového schválenia konštrukčnej časti, ak dané smerové svetlo spĺňa požiadavky tejto smernice a pokiaľ každé z ostatných svietidiel alebo svetlometov, ktoré tvoria časť osvetľovacieho a svetelno-signalizačného zariadenia, pre ktoré sa požaduje ES typové schválenie konštrukčnej časti, spĺňa požiadavky zvláštnej smernice, ktorá sa naň vzťahuje.

4. ZNAČKA ES TYPOVÉHO SCHVÁLENIA KONŠTRUKČNEJ ČASTI

4.1 Každé smerové svetlo zodpovedajúce typu schválenému podľa tejto smernice musí mať okrem označenia uvedeného v bode 2.1 značku ES typového schválenia konštrukčnej časti.

4.2 Táto značka musí obsahovať tieto častí: 4.2.1 obdĺžnik, ktorý ohraničuje písmeno „e“, za ktorým nasleduje rozlišovacie číslo alebo písmená členského štátu, ktorý udelil typové schválenie: 1 pre Nemecko 2 pre Francúzsko 3 pre Taliansko 4 pre Nórsko 5 pre Švédsko 6 pre Belgicko ▼A4 7 preMaďarsko 8 preČeskú republiku ▼M3 9 pre Španielsko 11 pre Spojené kráľovstvo 12 pre Rakúsko 13 pre Luxembursko 17 pre Fínsko 18 pre Dánsko ▼M4 19 pre Rumunsko ▼A4 20 prePoľsko ▼M3 21 pre Portugalsko 23 pre Grécko ▼A4 26 preSlovinsko 27 preSlovensko 29 preEstónsko 32 preLotyšsko ▼M4 34 preBulharsko ▼A4 36 preLitvu CY preCyprus ▼M3 IRL pre Írsko; ▼A4 MT preMaltu; ▼M3 4.2.2 v blízkosti obdĺžnika „základné číslo typového schválenia“ obsiahnuté v časti 4 čísla typového schválenia podľa prílohy VII k smernici 70/156/EHS, a pred ním sú dve číslice, ktoré označujú poradové číslo pridelené najnovšej technickej zmene smernice 76/759/EHS v deň udelenia EHS typového schválenia. Pre túto smernicu platí poradové číslo 01; 4.2.3 doplnkové znaky takto: 4.2.3.1 jeden alebo viacero čísel: 1, 1a, 1b, 2a, 2b, 3, 4, 5 alebo 6, podľa toho, či zariadenie patrí do jednej alebo viacerých kategórií 1, 1a, 1b, 2a, 2b, 3, 4, 5 alebo 6, 4.2.3.2 na zariadeniach, ktoré sa nemôžu namontovať neobmedzene na ktorúkoľvek stranu vozidla, šípka, ktorá ukazuje, v ktorom smere sa má zariadenie namontovať (šípka smeruje von z vozidla v prípade zariadení kategórií 1, 1a, 1b, 2a a 2b a smerom k prednej časti vozidla v prípade zariadení kategórií 3, 4, 5 a 6). Pre zariadenia kategórie 6 je potrebné ešte vyznačiť na zariadení písmeno „R“ alebo „L“, ktoré označuje pravú alebo ľavú stranu vozidla, 4.2.3.3 dodatočné písmeno „D“ umiestnené vpravo od znaku uvedeného v odseku 4.2.3.1 na zariadeniach, ktoré sa môžu použiť ako jednotlivé svietidlá aj v sústave dvoch svietidiel,

4.3 Značka ES typového schválenia konštrukčnej časti musí byť pripevnená na rozptylovom skle svetlometu alebo na jednom z rozptylových skiel tak, aby bola nezmazateľná a zreteľne čitateľná aj po namontovaní svietidla na vozidlo.

4.4 Usporiadanie schvaľovacej značky. 4.4.1 Samostatné svietidlá Príklady značiek ES typového schválenia konštrukčnej časti sú znázornené na obrázku 1 v dodatku 3. 4.4.2 Skupinové, kombinované alebo vzájomne združené svietidlá: 4.4.2.1 Pokiaľ sa vydá jediné číslo ES typového schválenia konštrukčnej časti podľa uvedeného bodu 3.4 pre typ osvetľovacieho a svetelno-signalizačného zariadenia, ktoré je zložené zo smerového svetla a iných svietidiel, môže sa pripevniť jediná značka ES typového schválenia konštrukčnej časti, pričom značka pozostáva z týchto častí: 4.4.2.1.1 obdĺžnik, v ktorom je vpísané písmeno „e“, za ktorým nasleduje rozlišovacie číslo alebo rozlišovacie písmená členského štátu, ktorý udelil typové schválenie (pozri bod 4.2.1), 4.4.2.1.2 základné číslo schválenia (pozri bod 4.2.2, prvá polovica vety); 4.4.2.1.3 v prípade potreby požadovaná šípka tak, ako je potrebné pre sústavu svietidiel alebo svetlometov ako celku. 4.4.2.2 Táto značka môže byť umiestnená kdekoľvek na skupinových, kombinovaných alebo vzájomne združených svietidlách za predpokladu, že: 4.4.2.2.1 je viditeľná po montáži svetlometov, 4.4.2.2.2 žiadna zo súčastí, ktoré prenášajú svetlo skupinových, kombinovaných alebo vzájomne združených svietidiel sa nemôže odstrániť bez toho, aby sa zároveň odstránila značka typového schválenia. 4.4.2.3 Identifikačná značka pre každé svietidlo, ktorá zodpovedá smernici, podľa ktorej sa udelilo ES typové schválenie konštrukčnej časti, spolu s poradovým číslom (pozri bod 4.2.2, druhá polovica vety), prípadne písmeno „D“ a požadovaná šípka sa vyznačí: 4.4.2.3.1 buď na príslušnej ploche výstupu svetla; 4.4.2.3.2 alebo pokiaľ ide o skupinové, kombinované alebo vzájomne združené svietidlo tak, aby bolo možné každé svietidlo alebo svetlomet zreteľne rozoznať. 4.4.2.4 Rozmery rôznych súčastí tejto značky nesmú byť menšie ako sú minimálne rozmery stanovené pre jednotlivé značky v rôznych smerniciach, podľa ktorých bolo udelené ES typové schválenie konštrukčnej časti. 4.4.2.5 Príklady značky ES typového schválenia konštrukčnej časti pre svietidlo, ktoré je skupinové, kombinované alebo vzájomne združené s ostatnými svietidlami, sú znázornené na obrázku 2 v dodatku 3. 4.4.3 Svietidlá, ktoré sú vzájomne združené s ostatnými svietidlami, ktorých rozptylové sklo sa môžu použiť aj pre iné typy svetlometov: 4.4.3.1 použijú sa ustanovenia zahrnuté v bode 4.4.2; 4.4.3.2 ak sa pre rôzne typy svetlometov používa to isté rozptylové sklo, musí byť toto sklo označené rozdielnymi schvaľovacími značkami, ktoré sa vzťahujú na rozličné typy svetlometov alebo celky svetlometov, pokiaľ hlavné puzdro svetlometu, aj keď je neoddeliteľné od rozptylového skla, má aj priestor, ktorý je opísaný v bode 2.3 a má značku typového schválenia pre skutočné funkcie; 4.4.3.3 ak rozličné typy svetlometov majú rovnaké puzdro, musí byť toto puzdro označené rôznymi značkami typového schválenia. 4.4.3.4 Príklady značiek ES typového schválenia konštrukčnej časti pre svietidlá, ktoré sú vzájomne združené so svetlometom sú znázornené na obrázku 3 v dodatku 3.

5. ÚPRAVY TYPU A ZMENY SCHVÁLENIA TYPU

5.1 V prípade úpravy schváleného typu podľa tejto smernice sa uplatňujú ustanovenia článku 5 smernice 70/156/EHS.

6. ZHODA VÝROBY

6.1 Opatrenia na zabezpečenie zhody výroby sa všeobecne prijímajú v súlade s ustanoveniami článku 10 smernice 70/156/EHS.

6.2 Každé smerové svetlo musí spĺňať fotometrické a kolometrické podmienky stanovené v odsekoch 6 a 8 ( 6 ). V prípade zariadenia náhodne vybratého zo sériovej výroby sa však požiadavky na minimálnu svietivosť vyžarovaného svetla (merané so štandartnou žiarovkou podľa odseku 7 (6) obmedzujú v každom príslušnom smere na 80 % minimálnych hodnôt predpísaných v odsekoch 6.1 a 6.2 (6) .









Dodatok 1









Dodatok 2









Doplnok 3

PRÍKLADY ZNAČKY ES TYPOVÉHO SCHVÁLENIA KONŠTRUKČNEJ ČASTI

Obrázok č. 1

Zariadenie, ktoré je označené touto značkou ES typového schválenia konštrukčnej časti je svietidlo smerového svetla kategórie 4, ktoré sa môže použiť aj v sústave svietidiel, schválené typ v Nemecku (e1) podľa tejto smernice (01) pod základným schvaľovacím číslom 1471. Šípka smeruje k prednej časti vozidla.

Smer šípok na značke schválenia pre jednotlivé kategórie zariadenia je zobrazený na dolnom obrázku:

Obrázok č. 2a

Zjednodušené označenie skupinových, kombinovaných alebo vzájomne združených svetlometov, keď sú súčasťou rovnakej zostavy dve svietidlá alebo viac svietidiel

(Zvislé a vodorovné čiary vyznačujú tvar svetelno-signalizačného zariadenia. Nie sú súčasťou značky schválenia typu.)

VZOR A

VZOR B

VZOR C

Poznámka:

Tieto tri príklady značiek schválenia typu, vzory A, B a C predstavujú tri možné varianty označovania osvetľovacieho a svetelno-signalizačného zariadenia, keď dve alebo viaceré svetlomety sú súčasťou rovnakého celku skupinových, kombinovaných alebo vzájomne združených svetlometov. Tieto schvaľovacie značky udávajú, že zariadenie bolo schválené ako typ v Nemecku (e1) pod základným schvaľovacím číslom 1712 a že obsahuje:

Odrazové svetlo triedy IA, schválené v súlade so smernicou 76/757/EHS, poradové č. 02;

Zadné smerové svetlo kategórie 2a schválené v súlade so smernicou 76/759/EHS, poradové č. 01.

Červené zadné polohové svetlo (R) schválené v súlade s prílohou II k smernici 76/758/EHS, poradové č. 02.

Zadné hmlové svetlo (F) schválené v súlade so smernicou 77/538/EHS, poradové č. 00.

Spätné svetlo (AR) schválené v súlade so smernicou 77/539/EHS, poradové č. 00.

Brzdové svetlo s dvoma úrovňami intenzity (S2) schválené v súlade s prílohou II smernice 76/758/EHS, poradové č. 02.

Osvetlenie zadnej tabuľky s evidenčným číslom (L) schválené v súlade so smernicou 76/740/EHS, poradové č. 00.

Obrázok č. 2b

Zjednodušené označenie skupinových, kombinovaných alebo vzájomne združených svetlometov, keď sú súčasťou rovnakej zostavy dve svietidlá alebo viac svietidiel

(Vertikálne a horizontálne čiary znázorňujú tvar svetelno-signalizačného zariadenia. Nie sú súčasťou schvaľovacej značky.)

VZOR A

VZOR B

VZOR C

VZOR D

Poznámka:

Uvedené štyri príklady schvaľovacích značiek, vzory A, B , C a D predstavujú štyri možné varianty označovania osvetľovacieho a svetelno-signalizačného zariadenia, keď dva alebo viaceré svetlomety sú súčasťou rovnakého celku skupinových, kombinovaných alebo vzájomne združených svetlometov. Tieto značky schválenia typu udávajú, že zariadenie bolo schválené v Nemecku (e1) pod základným číslom schválenia typu 7120 a obsahuje:

predné obrysové svetlo (A) schválené v súlade s prílohou II k smernici 76/758/EHS, poradové č. 02, pre montáž na ľavú stranu;

svetlomet (HCR) so stretávacím svetlom skonštruovaným pre pravostrannú a ľavostrannú premávku a diaľkovým svetlom s maximálnou intenzitou svietivosti, ktorá je medzi 86 250 a 101 250 kandelov (vyznačené číslom 30) schválený ako typ v súlade s prílohou V smernice 76/761/EHS, poradové č. 02, a ktorý zahŕňa šošovku z plastového materiálu (PL);

predné hmlové svetlo (B) schválené v súlade so smernicou 76/762/EHS, poradové č. 02, a ktoré zahŕňa šošovku z plastového materiálu (PL);

predné smerové svetlo kategórie 1a, schválené v súlade so smernicou 76/759/EHS, poradové č. 01.

Obrázok č. 3

Svetlo vzájomne združené alebo zoskupené so svetlometom

Vyššie uvedené príklady sa vzťahujú na označovanie rozptylového skla určeného na použitie v rôznych typoch svetlometov, a to:

buď:

svetlomet so stretávacím svetlom, konštruovaný aj pre premávkové systémy aj pre diaľkové svetlo s maximálnou svietivosťou, ktorá je medzi 86 250 a 101 250 kandelami (vyznačené číslom 30) schválený v Nemecku (e1) pod základným číslom schválenia 7120 v súlade s požiadavkami prílohy IV smernice 76/761/EHS, poradové č. 04, ktorý je vzájomne združený s predným smerovým svetlom schváleným v súlade so smernicou 76/759/EHS, poradové č. 02,

alebo

svetlomet so stretávacím svetlom a diaľkovým svetlom, konštruovaný aj pre premávkové systémy a schválený v Nemecku (e1) pod základným číslom schválenia 7122 v súlade s požiadavkami prílohy II smernice 76/761/EHS, poradové č. 01, ktorý je vzájomne združený s rovnakým predným smerovým svetlom ako je uvedené vyššie,

alebo

jeden z vyššie spomenutých svetlometov schválený ako jediné svetlo.

Puzdro svetlometu musí byť označené iba platným číslom schválenia typu, napríklad:







alebo alebo alebo









PRÍLOHA II

TECHNICKÉ POŽIADAVKY

1. Technické požiadavky sú tie požiadavky, ktoré sú stanovené v odsekoch 1 a 5 až 8 a v prílohách 1, 4 a 5 k nariadenia OSN-EHK č. 6, ktoré tvoria v úplnom znení tieto dokumenty: — séria 01 zmien a doplnkov vrátane doplnkov 1 až 5 k sériám zmien a doplnkov 01 a rôzne opravy ( 7 ), — doplnok 6 k sériám zmien a doplnkov 01 ( 8 ), — doplnok 7 k sériám zmien a doplnkov 01 ( 9 ), okrem toho: 1.1. odkazy na „nariadenie č. 48“ sa pokladajú za odkazy na „smernicu 76/756/EHS“, 1.2. odkazy na „nariadenie č. 37“ sa pokladajú za odkazy na „prílohu VII k smernici 76/761/EHS“.





(

7

)







E/ECE/324 Rev. 1/Dodatok 5/Rev. 2. E/ECE/TRANS/505

(

8

)